Мы махуэхэм
ФокIадэм и 10, щэбэт
Япэ медицинэ дэIэпы- къуныгъэр абы хуэныкъуэм етыным и дунейпсо махуэщ
ЦIыхум зиукIыжыныр къэмыгъэхъуным и дунейпсо махуэщ
Тхыдэ щIэныгъэхэм я доктор, АКъУ-м и профессор, ЩIДАА-м и академик, УФ-м щэнхабзэмкIэ щIыхь зиIэ и лэжьакIуэ Бажэнэ Мурат и ныбжьыр илъэс 86-рэ ирокъу.
Медицинэ щIэныгъэхэм я доктор, КъБКъУ-м и профессору щыта КIэнцIэлий Лиуан къызэралъхурэ илъэс 79-рэ ирокъу.
УФ-м щIыхь зиIэ и юрист, нагъыщэ нэхъыщхьэ зиIэ хеящIэ Къунаш Адэлбий и ныбжьыр илъэс 78-рэ ирокъу.
СССР-м и цIыхубэ егъэджакIуэ, КъБР-м щIыхь зиIэ и егъэджакIуэ Къаншыкъуей Риммэ къыщалъхуа махуэщ.
Къэрал, жылагъуэ лэжьакIуэ, политик Сэхъу Владимир и ныбжьыр илъэс 77-рэ ирокъу.
«Адыгэ макъ» газетым и обозреватель ЕмтIылъ Нурбий и ныбжьыр илъэс 65-рэ ирокъу.
УэрэджыIакIуэ, актрисэ Долинэ Ларисэ и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 24-рэ, жэщым градус 13 — 16 щыхъунущ.
ФокIадэм и 11, тхьэмахуэ
Фадэ емыфэным и Урысейпсо махуэщ
Муслъымэнхэм Арафат махуэр ягъэлъапIэ
1943 гъэм Къуэныкъуей Назир боевой къалэн иIэу япэ дыдэу уэгум ихьащ икIи япэ нэмыцэ кхъухьлъатэр къриудыхащ, абы папщIи генерал Савицкэм япэ орденыр къритащ.
1961 гъэм къызэрагъэпэщащ Дыкъэзыухъуреихь щIыуэпсыр хъумэным и Дунейпсо фондыр.
1973 гъэм Чилим Iэщэ къагъэсэбэпу щрагъэкIуэкIа зэхъуэкIыныгъэхэм яужькIэ властыр IэщIыхьащ дзэ хунтэм, генерал Пиночет Аугустэ зи пашэм.
2000 гъэм Кавказым и къуршхэм ящыщ зым «Курск» фIащащ, Баренцевэ тенджызым шыщхьэуIум и 12-м щыщIилъэфа псыщIагъырыкIуэ кхъухьым исахэм я фэеплъу.
2001 гъэм дунейм щынэхъ лъэщ дыдэ теракт щалэжьащ США-м и Нью-Йорк къалэм. Абы цIыху минищым щIигъу хэкIуэдат.
Балетмейстер, КъБР-м и цIыхубэ артист, УФ-м щIыхь зиIэ и артист Дашу Хьэшыр къызэралъхурэ илъэс 87-рэ ирокъу.
СССР-ми КъБР-ми я цIыхубэ артист Кобзон Иосиф и ныбжьыр илъэс 79-рэ ирокъу.
КъБКъУ-м и ректор, техникэ щIэныгъэхэм я доктор, профессор, РАЕН-м и академик Алътуд Юрий и ныбжьыр илъэс 62-рэ ирокъу.
Генерал-майор, Кавказ Ищхъэрэ федеральнэ округым и Следственнэ комитетым и лэжьакIуэ Хьэжмусэ Руслан и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 20 — 25-рэ, жэщым градус 13 — 16 щыхъунущ.
ФокIадэм и 12, блыщхьэ
Къурмэн хьид махуэ лъапIэщ
Программистым и махуэщ
1492 гъэм Колумб Христофор Америкэр къызэIуихащ.
1953 гъэм Хрущев Никитэ КПСС-м и ЦК-м и япэ секретару хахащ.
1959 гъэм «Восток-Л» совет ракетэр япэу Мазэм лъэтащ икIи СССР-м и ныпымрэ гербымрэ ихьащ.
КъШР-м и цIыхубэ тхакIуэ Брат Хьэбас къызэралъхурэ илъэс 86-рэ ирокъу.
Совет фигуристкэ, олимп чемпионкэ, жылагъуэ лэжьакIуэ Роднина Иринэ и ныбжьыр илъэс 67-рэ ирокъу.
КъБР-м щIыхь зиIэ и артист ШэджыхьэщIэ Аслъэнбий и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 17 — 21-рэ, жэщым градус 12 — 14 щыхъунущ.
